Foto notikumi Latvijā

Izstāde “Ziemas burvība”
2026-02-02 08:00 - 2026-03-26 17:00 (Europe/Riga) | LCB filiāle Piekrastes bibliotēka, Aveņu iela 40, Daugavpils, LV-5422, Latvia
februārī plkst. 14.00 Latgales Centrālās bibliotēkas filiālē Piekrastes bibliotēkā (Aveņu ielā 40, Daugavpils) tiks atklāta fotostudijas “Ezerzeme-F” izstāde “Ziemas burvība”.

Ekspozīciju veido studijas dalībnieku fotogrāfijas, kas uzņemtas ziemas mēnešos Daugavpils pilsētas apkaimēs un ārpus tās robežām – Augšdaugavas novadā. Izstādē “Ziemas burvība” apskatāmas brīnišķīgas lielformāta fotogrāfijas, ko radījuši Daugavpils fotomākslinieki Linards Onzuls, Svetlana Pokule, Juris Buklovskis, Inese Minova, un Ņina Škļara. Savos darbos autori iemūžina vietējās ziemas aukstāko elpu, baltāko klusumu un visskaistākos mirkļus, ļaujot pasakai uzplaukt šī gadalaika sirdī. Kā atzīmē izstādes autori: “Ziema ir tas gadalaiks, kas ar sala pieskārienu un sniega baltajām līnijām zīmē visbrīnumainākos rakstus un ļauj sajust pasakas klātbūtni.” Izstāde aicina uz mirkli apstāties, ieelpot ziemas svaigumu un ļauties burvīgai noskaņai, kurā ikdiena uz mirkli pārtop par pasaku.

Visuresošais Rainis Maļinovā
2026-02-03 08:00 - 2026-02-27 17:00 | Maļinovas pagasta bibliotēka, Rēzeknes iela 29A, Maļinova, Augšdaugavas novads, LV-5459, Latvia
Fotoizstāde “Visuresošais Rainis”
2025. gadā, svinot izcilā dzejnieka un domātāja Raiņa 160 gadu jubileju, Tautas fotostudija Ezerzeme – F sadarbībā ar Raiņa māju Berķenelē rīkoja foto konkursu “Visuresošais Rainis”, aicinot fotogrāfus no dažādiem Latvijas novadiem radoši izcelt šo nozīmīgo gadadienu. Fotogrāfi devās Raiņa pēdās, apzinot vietas, kur dzejnieks ir dzīvojis, strādājis, ceļojis vai apmeklējis iestādes, kas saistītas ar viņa personību un darbu. Konkursa mērķis bija izcelt šīs vietas un tajās notiekošo mūsdienīgā skatījumā, izmantojot Raiņa tēlu dažādos viņa dzīves posmos – gan kā dzejnieku, domātāju un sabiedrisko darbinieku, gan kā cilvēku ar savu iekšējo pasauli un laikmeta kontekstu.
Kopumā fotokonkursā piedalījās 18 fotogrāfi, kuri bija iesnieguši 73 darbus. Konkursa žūrija, kurā piedalījās divi Latvijas un divi Lietuvas fotogrāfi, kā arī Raiņa mājas Berķenelē direktore Inese Baravika un Raiņa muzeja “Tadenava” direktore Agnese Timofejeva, izvērtēja fotogrāfu veikumu un izvēlējās 20 labākos darbus, kas tika iekļauti izstādē. Rezultātā tapa vizuāli un idejiski daudzslāņaina fotoizstāde, kurā Rainis “atdzimst” gan kā vēsturisks simbols, gan kā aktuāla iedvesmas figūra. Darbos redzams, kā mūsdienu cilvēks uztver Raini – viņa klātbūtni ainavā, telpā, sabiedrībā un idejās.
Pērn izstāde tika atklāta Raiņa mājā Berķenelē fotoplenēra laikā, bet šogad uzsāk savu ceļojumu pa Augšdaugavas novada bibliotēkām, iepazīstinot iedzīvotājus ar fotomākslinieku radošo redzējumu par Raiņa dzīves gājumu.

Ilzes Onzules fotogrāfiju izstāde "Sastaptie"
2026-02-06 08:00 - 2026-03-02 17:00 | Daugavpils Kultūras pils Nacionālo kultūru centra Poļu nams, Varšavas iela 30, Daugavpils, LV-5404, Latvia
Piektdien, 6. februārī, plkst. 16.00 Poļu namā notiks Ilzes Onzules fotogrāfiju izstādes “Sastaptie” atklāšanas pasākums. Tie ir stāsti par cilvēkiem, kuri paliek mums atmiņā.
Portrets ir veids, kā izstādes autore vēro un sastop cilvēku sirdis. Katrs portrets ir mirklis, kurā cilvēks nav modelis, bet dzīvības un stāsta nesējs. “Sastaptie” ir portretu sērija, kurā skatītājs nonāk klusā dialogā ar svešiniekiem, kas kļūst pazīstami, un ar savu iekšējo pasauli.
Šīs nav inscenētas fotogrāfijas – tās dzimušas ikdienas mirkļos, atgādinot, ka satikšanās nav nejaušība un ka cilvēka seja runā skaļāk par vārdiem.
“Sastaptie” ir trešā Ilzes Onzules izstāde. Pirmā izstāde “Uzdrīkstēties ir skaisti…” notika Latgales Centrālās bibliotēkas filiālē Ceriņu bibliotēkā – 2022. gada pavasarī. Nākamā izstāde “Čiekuru ielas stāsti fotogrāfijās” norisinājās 2025. gada vasarā.
Ilze Onzule ir dzimusi 1967. gadā Cēsīs. Viņa fotografē kopš 2019. gada, savukārt no 2021. gada rudens vada biedrību “Stāstnīca”. Kā apgalvo pati Ilze, viņas fotogrāfiju “tētis” ir vīrs Linards Onzuls, bet
“krustvecāki” – fotogrāfi Ģirts Dreimanis un Anatols Kauškalis.

“Zirga spēkā — tautas gars, Brīvības elpa mūsos skan”
2026-02-09 09:00 - 2026-03-27 17:00 | Viļakas bibliotēka, Tautas iela 6, Viļaka, Balvu novads, LV-4583, Latvia
No 2026. gada 9. februāra līdz 27.martam Viļakas bibliotēkā skatāma biedrības “Stāstnīca” veidotā fotoizstāde “Zirga spēkā — tautas gars, Brīvības elpa mūsos skan”.
Biedrības “Stāstnīca” fotogrāfi aicina skatītājus uz aizraujošu ceļojumu zirga pasaulē — spēka, grācijas un brīvības simbolā, kas gadsimtiem ilgi bijis latviešu kultūras un tautas gara neatņemama sastāvdaļa. Izstāde “Zirga spēkā — tautas gars, Brīvības elpa mūsos skan” ir stāsts par spēku, mieru un harmoniju, ko zirgs nes sev līdzi — gan latviešu tautasdziesmās un mitoloģijā, gan mūsdienu dzīvē. Tā aicina apstāties, ieelpot un sajust to brīvības elpu, kas mīt mūsos katrā.
Izstādes atklāšanas pasākums 13.februārī 16.00.

Arnis Krūmiņš "Pieskāriens"
2026-02-10 08:00 - 2026-03-10 17:00 | Ventspils Livonijas ordeņa pils, Jāņa iela 17, Ventspils, Latvia, LV 3601, Latvia
No Valentīndienas līdz Sieviešu dienai
Ventspils Livonijas ordeņa pils PILSKROGĀ, Arņa Krūmiņa fotoizstāde PIESKĀRIENS no 10.02-10.03.2026.
Livonijas ordeņa pils Pilskrogā (Jāņa ielā 17) skatāma pieredzējušā fotogrāfa un galdnieka-restauratora Arņa Krūmiņa fotodarbu izstāde Pieskāriens.
Izstāde ir skaists dāvinājums tuvajā Valentīdienā un turpināsies līdz pat Starptautiskajai sieviešu solidaritātes dienai – 8.martam.
Izstādes veidotāji notikumu piesaka:
Izstādē piedāvājot ielūkoties sarežģītajā aktu mākslas žanrā. Izstādītie darbi pelēcīgi gaišajā stilā, ir veidoti iespaidojoties no gleznotāju skicēm zīmuļu tehnikā, kur rokām ir izteikti galvenā priekšplāna loma, un galvenā vizuāli literārā nozīme, kur redzamajam kailumam kā cilvēka sastāvdaļai ir atvēlēta otrā plānā loma. Nelielais krāsaino fotogrāfiju papildinājums, kā liecinājums autora daudzveidībai fotojomā, ir veidots klasisko mākslasdarbu iespaidā, kuros autors stāsta par sievietes skaistumu, attēlojot it kā ikdienā nofiksētus momentus. Fotogrāfijas ar kurām ir iespēja iepazīties ir radītas no 2011. – 2023. gadam.
Fotogrāfa Arņa Krūmiņa jubilejas gada izstādes ievads ir stāsts par sievietes ķermeņa skaistumu, sievietes rokām, kas ir tik izteiksmīgas, ka ar žestu palīdzību varam saprasties bez vārdiem. Rokas var būt maigas, mīlošas, darbīgas un reizēm skarbas. Cilvēki nevar dzīvot šai pasaulē bez pieskārieniem, mūža garumā to ir miljoniem daudz. Cik no tiem ir apstādināti mirklī?
Vēlam Jums patīkamus brīžus, jaunas atklāsmes un radošu iedvesmu, vērojot šo izstādi – cieņas un mīlestības apliecinājumu sievietei, Dieva brīnumam.”

Izstādi atbalsta: Pilskrogs, Ventspils muzejs un Ventspils novada fotoapvienība “Kursa”

Egons Spuris "Fotogrāfijas"
2026-02-12 00:00 - 2026-05-09 23:59 | Talsu Kulturas centrs, Lielā iela 19/21, Talsi, Select U.S. State (if applicable), LV-3201, Latvia
No 12. februāra līdz 9.maijam Talsu Kultūras centra Radošajā sētā būs skatāms unikāls un īpašs stāsts fotogrāfijās – Egona Spura izstāde “Fotogrāfijas”.

12.februārī, plkst. 18.00 lieliska iespēja tikties ar izcilo fotogrāfi Intu Ruku. Zviedrijas televīzija Intu Ruku ir atzinusi par “vienu no Eiropas ievērojamākajām dokumentālajām fotogrāfēm!” Māksliniece strādā ar melnbalto dokumentālo fotogrāfiju un savā daiļradē pievērusies portretam.

Egons Spuris (1931-1990) ir viens no izcilākajiem Latvijas fotogrāfiem, kura darbi no sērijas “Rīgas 19. gadsimta beigu un 20. gadsimta sākuma proletāriešu rajonos” iekļauti Latvijas Kultūras kanonā. Ievērojami, jo Egons Spuris ir vienīgais fotogrāfs, kurš tika iekļauts Latvijas kultūras kanonā.

Fotogrāfa dzīves laikā darbi tika eksponēti vairāk nekā 350 izstādēs 48 valstīs. Egona Spura fotogrāfijas mūsdienās iegūst arvien lielāku nozīmi ne vien sava laika mākslas kontekstā, bet kā izcili piemēri 20. gs. kopējā, starptautiskā vizuālās mākslas laukā.

Egons Spuris fotogrāfijai pievērsies 1950.gadu beigās. 1962. gadā fotogrāfs ieguva radio inženiera diplomu Rīgas Politehniskajā institūtā. Tajā pašā gadā tika dibināts fotoklubs “Rīga”, un Egons Spuris kļūst par vienu no pirmajiem tā biedriem. Taču, sākot ar 1975. gadu, visi spēki ieguldīti fotokluba “Ogre” attīstībā, kļūstot par tā māksliniecisko vadītāju.

Rīko: Talsu Fotoklubs / Photo club of Talsi

“Sieviete. Gaisma. Mīlestība.”
2026-02-16 00:00 - 2026-03-15 23:59 | Kapelleru nams, Sriķu iela 7, Saldus, Saldus, LV-3801, Latvia
Laura Rinmaņa foto izstāde.
Apskatāma Kapelleru nama darba laikā.

Fotostudijas "Rīga" gada izstāde "Haiku latviešu acīm”
2026-02-17 08:00 - 2026-03-15 15:00 | Saldus
Fotogrāfiju izstāde “Haiku latviešu acīm” ir fotostudijas “Rīga” jaunās sezonas izstāde.
Izstādes dalībnieki iedvesmojušies no japāņu haiku meistaru filozofijas par ceļojumu kā iekšēju un ārēju pieredzi. Fotostudijas “Rīga” fotogrāfi šo dzejas kodu pārtulko fotogrāfijas valodā. Izstādes galvenā tēma – ceļojums – atklājas gan dabas ainās, gan cilvēka radītās noskaņās, savienojot japāņu minimālismu ar latvisko sajūtu pasauli. “Haiku latviešu acīm” ir kopīgs autoru ceļš uz līdzsvaru starp redzamo un sajūtamo, starp dzeju un fotogrāfiju.
Izstādes aklāšana notiek 21.februārī plkst 13:00.
Izstādes skatāma apmeklētājiem no 17. februāra.
VEF Kultūras pilī. Adrese: Ropažu iela 2, Rīga (Izstāžu zāle, vestibils)

Zaigas Šteinas personālizstāde “Gaismas pieskāriens”
2026-02-17 08:00 - 2026-03-15 17:00 | Saldus
Zaigas Šteinas personālizstāde “Gaismas pieskāriens” (Forostudija “Rīga) .Islandes plašumi un tumšās debesis kļūst par fonu gaismas dejai, kas notiek augstu virs galvas — krāsainai, neparedzamai un elpu aizraujošai.
Izstādes aklāšana ir 21.februārī plkst 13:00.
Izstādes skatāma apmeklētājiem no 17. februāra.

VEF Kultūras pilī. Adrese: Ropažu iela 2, Rīga

(Spoguļzāle)

Mārītes Meļņikas personālizstāde “Islandes noskaņas”
2026-02-17 08:00 - 2026-03-15 17:00 | Saldus
Mārītes Meļņikas personālizstāde “Islandes noskaņas” (Fotostudija “Rīga”).
Ir ar īpašu fokusu uz Islandes ainavas dabisko spēku un tekstūru, panākot tuvu skatījumu, kas liecina par spēju atrast poēziju dabas detaļās.
(Otrā stāva balkons)
Izstādes aklāšana ir 21.februārī plkst 13:00.
Izstādes skatāma apmeklētājiem no 17. februāra.
VEF Kultūras pilī. Adrese: Ropažu iela 2, Rīga

Jevgeņijas Šteinbergas personālizstāde "Tur, kur saule nenoriet: Lofotu salas"
2026-02-25 00:00 - 2026-04-30 23:59 | RCB Juglas filiālbibliotēka, Brīvibas 430A, Rīga, Latvia
RCB Juglas filiālbibliotēkā (Brīvības gatve 430a, Rīga) apskatāma jauna fotoizstāde (25.02.2026 – 30.04.2026.) – Jevgeņijas Šteinbergas vizuālais stāsts par Norvēģijas ziemeļiem. Ceļojums uz skarbi skaistajām Lofotu salām norisinājās polārās dienas laikā, kad saule tā arī nepieskārās horizontam, izdzēšot robežu starp “šodienu” un “rītdienu”. Vienīgā liecība par nakts iestāšanos bija veldzējošais lietus, kas klusi nomainīja dienas gaitas.

Norvēģija ir pasaule, kur brīvība elpo – tās atvērtība tūrismam, ērtās atpūtas vietas un iespēja ceļot ar telti, nakšņojot teju jebkur, ļāva autorei būt maksimāli tuvu dabai, izbaudīt ziemeļu mieru un nepastarpināti notvert šī ceļojuma momentus.

Skatu mozaīka: Daudzveidības harmonija
2026-03-02 00:00 - 2026-04-12 23:59 | GORS, Pils iela 4, Rēzekne, LV-4601, Latvia
Fotogrāfija ir valoda, kur satiekas personīgais un kolektīvais, īslaicīgais un mūžīgais, redzamais un slēptais.
Izstāde «Skatu mozaīka: daudzveidības harmonija» aicina ienākt telpā, kur divpadsmit fotogrāfi ar saviem unikālajiem rokrakstiem un
pasaules redzējumiem veido vienotu, daudzslāņainu un dzīvīgu veselumu. Katrs kadrs ir atsevišķa realitātes šķautne, skats, stāsts un
emocija – un kopā tie savienojas bagātīgā vizuālā mozaīkā.

Putnu kaleidoskops
2026-03-02 00:00 - 2026-04-30 23:59 | Kārsava, Vienības iela 64, Kārsava, Ludzas novads, LV-5717
No 2026.gada 2. marta līdz 30 aprīlim norisināsies biedrības “Stāstnīca” un Latgales fotogrāfu biedrības dalībnieku Ērikas un Alvila Baltiņu fotogrāfiju izstāde “Putnu kaleidoskops”. Izstāde iepazīstina ar Latvijā sastopamo piemājas putnu fotogrāfiju, atklājot gan ikdienā sastopamus, gan retāk pamanāmus dabas mirkļus. Autori savās fotogrāfijās akcentē putnus kustībā — lidojumā, medībās un rūpēs par mazuļiem, vienlaikus atklājot arī putnu dzīvi tuvplānā, ļaujot ieraudzīt smalkas detaļas un iepazīt putnu pasauli no jauna skatpunkta.

Visuresošais Rainis Laucesā
2026-03-02 08:00 - 2026-03-13 17:00 | Lauceses pagasta bibliotēka, Laucesa 19, Laucesa, Laucesas pagasts, Augšdaugavas novads, LV-5461, Latvia
Fotoizstāde “Visuresošais Rainis”

gadā, svinot izcilā dzejnieka un domātāja Raiņa 160 gadu jubileju,

Tautas fotostudija Ezerzeme – F sadarbībā ar Raiņa māju Berķenelē rīkoja foto konkursu “Visuresošais Rainis”, aicinot fotogrāfus no dažādiem Latvijas novadiem radoši izcelt šo nozīmīgo gadadienu. Fotogrāfi devās Raiņa pēdās, apzinot vietas, kur dzejnieks ir dzīvojis, strādājis, ceļojis vai apmeklējis iestādes, kas saistītas ar viņa personību un darbu. Konkursa mērķis bija izcelt šīs vietas un tajās notiekošo mūsdienīgā skatījumā, izmantojot Raiņa tēlu dažādos viņa dzīves posmos – gan kā dzejnieku, domātāju un sabiedrisko darbinieku, gan kā cilvēku ar savu iekšējo pasauli un laikmeta kontekstu.

Kopumā fotokonkursā piedalījās 18 fotogrāfi, kuri bija iesnieguši 73 darbus. Konkursa žūrija, kurā piedalījās divi Latvijas un divi Lietuvas fotogrāfi, kā arī Raiņa mājas Berķenelē direktore Inese Baravika un Raiņa muzeja “Tadenava” direktore Agnese Timofejeva, izvērtēja fotogrāfu veikumu un izvēlējās 20 labākos darbus, kas tika iekļauti izstādē. Rezultātā tapa vizuāli un idejiski daudzslāņaina fotoizstāde, kurā Rainis “atdzimst” gan kā vēsturisks simbols, gan kā aktuāla iedvesmas figūra. Darbos redzams, kā mūsdienu cilvēks uztver Raini – viņa klātbūtni ainavā, telpā, sabiedrībā un idejās.

Pērn izstāde tika atklāta Raiņa mājā Berķenelē fotoplenēra laikā, bet šogad uzsāk savu ceļojumu pa Augšdaugavas novada bibliotēkām, iepazīstinot iedzīvotājus ar fotomākslinieku radošo redzējumu par Raiņa dzīves gājumu.

Talsu fotokluba izstāde "Mēness gaišajā pusē"
2026-03-03 00:00 - 2026-04-03 23:59 | Talsu Kulturas centrs, Lielā iela 19/21, Talsi, Select U.S. State (if applicable), LV-3201, Latvia
2026. gada 3. martā Talsu Fotoklubs svinēs savu 27 gadu jubileju!
Par godu šim notikumam tiks atklāta gadskārtējā Talsu Fotoklubs / Photo club of Talsi foto izstāde Talsu Kultūras centra 2. stāva foajē – “Mēness gaišajā pusē”.

Katru gadu, atzīmējot fotokluba dibināšanas dienu – 25. februāri, tiek rīkota kopīga biedru darbu izstāde. Šogad tā notiks jau 27. reizi, apliecinot radošuma nepārtrauktību un kopā būšanas spēku.

Pilnmēness simbolizē piepildījumu, spēku un jaunu sākumu – tas izgaismo ne tikai nakti, bet arī mūsu domas un sapņus. Izstāde ir stāsts par gaismu tumsā, par iedvesmu un radošo enerģiju.

Aicinām uz tikšanos izstādes atklāšanā 3. martā plkst. 19.00 Talsu Kultūras centrs!

TITULS fotoizstāde, Agnese Pastare un Ivars Salmanis
2026-03-11 00:00 - 2026-03-31 23:59 | Rīgas Mākslas un mediju tehnikums, Jūrmalas gatve 96, Rīga, LV-1029, Latvia
Latvijā starptautiskās fotogrāfijas federācijas FIAP titulus līdz šim ieguvuši tikai 84 fotogrāfi. Izstāde “TITULS” iepazīstinās ar šo maz zināmo Latvijas fotogrāfijas stāstu un autoru pieredzi starptautiskajā konkursu vidē.
Pēdējos četros gados Latvijā šādus titulus nav ieguvis neviens fotogrāfs, izņemot divus autorus no Ventspils. Tie ir Agnese Pastare un Ivars Salmanis.
Izstāde iepazīstinās ar darbiem, kas guvuši panākumus starptautiskos fotokonkursos dažādās pasaules valstīs. Tajā būs redzami darbi, kas saņēmuši akceptus un apbalvojumus starptautiskos fotokonkursos, tostarp zelta, sudraba un bronzas medaļas.

Seminārs “Starptautiska mākslas fotogrāfa tituls - kas tas ir un vai man to vajag?”
2026-03-11 19:00 - 21:00 | Rīgas Mākslas un mediju tehnikums, Jūrmalas gatve 96, Rīga, LV-1029, Latvia
Līdztekus izstādei, 11.martā plkst 19.00 notiks arī seminārs “Starptautiska mākslas fotogrāfa tituls – kas tas ir un vai man to vajag?”, kurā tiks skaidrots, kā darbojas starptautiskā fotogrāfijas konkursu sistēma dažādās organizācijās, kā tiek iegūti tituli un kāpēc tie ir svarīgi autora profesionālajā attīstībā.
Semināra mērķis ir sniegt fotogrāfiem praktisku izpratni par starptautisko konkursu vidi – kā darbojas konkursi, kā tiek vērtēti darbi un kādi ir biežākie noteikumi dažādās kategorijās.
Izstāde un seminārs ir daļa no plašāka projekta, kura mērķis ir veicināt izpratni par Latvijas fotogrāfu iespējām starptautiskajā vidē un iedrošināt autorus aktīvāk piedalīties starptautiskos konkursos. Semināri 2026.gadā notiks arī Ventspilī un Rēzeknē.
Lūdzu reģistrēt savu dalību 11.marta seminārā: ej.uz/seminars-marts.

Visuresošais Rainis Medumos
2026-03-17 08:00 - 2026-03-31 17:00 | Medumu pagasta bibliotēka, Alejas iela 20, Medumi, Medumu pagasts, Augšdaugavas novads, LV-5460, Latvia

Simbioze
2026-03-24 08:00 - 2026-05-04 17:00 | ZEIT radošais kvartāls, Gaujas iela 4, Līgatne, Cēsu novads, LV-4110, Latvia
Aicinām apmeklēt mūsu jauno izstādi un atklāšanas pasākumu ZEIT mākslas telpā 29.03. plkst.14.00
Foto kluba “ĀGENSKALNS” fotomākslinieki un dzejniece Aija Rozena aicina uz kopīgi veidotu izstādi “SIMBIOZE”.
Izstādē tiek meklēta cieša saikne starp fotogrāfiju un dzeju – starp attēlu, vārdu un simbolu valodām. Tā aktualizē jautājumus par cilvēka iekšējo ceļu.

Katrs skatītājs var atrast savu attiecību ar redzēto un izveidot savu simbiozi ar dažādiem skatījumiem un domām.

Skatāms aprīlī
2026-04-01 08:00 - 2026-04-30 17:00 | Ventspils Pārventas bibliotēka, Tārgales iela 4, Ventspils, Latvia, LV 3601, Latvia
Ventspils Pārventas bibliotēkā, Tārgales4Arņa Krūmiņa fotoizstāde” SKATĀMS APRĪLĪ “ no 01.04 – 30.04Fotoizstāde, aprilī dzimušam fotomāksliniekam 65. gadu jubilejā.Fotogrāfija viņam tuva no bērnības, tēva aizraušanās ar fotogrāfiju ieinteresēja arī dēlu, kurš patstāvīgi sāk apgūt fotogrāfa iemaņas,1977.gadā. Sākumā analogā fotogrāfija top ar Zenīt-E palīdzību, patstāvīgi veic melnbalto filmiņu attīstīšanu, eksperimentē ar fotopalielinātāju, kurā iemontēta punktgaismas spuldze, kā arī aizraujas ar nestandarta ķīmiskiem procesiem. Tas bija radošs, izglītojošs laiks, fotogrāfa dzīves ievadam.2005. gadā pārejot uz digitālo fototehniku, nolēmj padziļināti apgūt fotogrāfiskās prasmes apmeklējot “Fotoklubs Rīga” fotokursus pie Grigorija Aļeksikova, pie kura mācījies trīs sezonas, guvis stabilas zināšanas attēlu veidošanas smalkumos. Apmeklējis kursus pie Gunāra Bindes, kuros papildinājis zināšanas, kā pieskarties foto mākslinieka radošajai gaisotnei īpašā atmosfērā, iedziļinoties aktu fotogrāfiju niansēs. Pēc abu kursu beigšanas kļuva par “Fotoklubs Rīga” biedru, kurā aktīvi darbojos līdz 2023. gadam. Pašreiz ir ventspilnieks, un foto apvienības “Kursa” dalībnieks. 2024.gadā piedalās “Popes muižas mistērijas” fotoprojektā.Daudz dabojies dažādās fotostudijās, izpratis studijas zibspuldžu un pastāvīgā apgaismojuma izmantošanas nianses, fotogrāfējot portretus, aktus, un reklāmas fotomateriālus.Izstādē redzamās fotogrāfijas ir neliels ieskats autora darbos, kuri tapuši divdesmit viena gada aktīvas fotografēšanas laikā. Fotogrāfijās pārstāvēti gandrīz visi foto žanri. Aizrautības mirkļos viņam interesē ieraudzīt un nofiksēt neparasto, lai rādītu citiem. Kailfoto žanrā autors cenšas sievieti attēlot gleznieciski pievilcīgu, rādot viņas ikdienišķo burvību. Savukārt ainavās ieraudzīt galveno būtisko dabas skaistumu, un to koncentrētā veidā pasniegt skatītājam. Fotogrāfija ir aizrautība, kura joprojām eksistē un netaisās mazināties brīžos, kad Arnis velta laiku fotogrāfijai.Tikšanās ar autoru 11.aprīlī pl.13.00Vēlam Jums patīkamus brīžus, jaunas atklāsmes, un radošu iedvesmu, vērojot šo izstādi, cienot un mīlot visu skaisto kā dieva brīnumu.

Ceļojums
2026-04-02 10:00 - 2026-06-02 17:00 | Ventspils amatu māja, Skolas iela 3, Ventspils, Latvia, LV 3601, Latvia
Jau 2. aprīlī Amatu māja (Skolas iela 3) plkst.16.00 tik atklāta izstāde “Ceļojums”, kurā varēs apskatīt ne tikai pašu ventspilnieku suvenīrus, bet arī fotokluba “Moments” fotogrāfijas un Ventspils muzeja krājuma priekšmetus.
Četru Ventspils fotokluba “Moments” dalībnieku (Andris Krilovs, Juris Presņikovs, Ģirts Dreimanis, Janeks Panasenko) darbi apvienojas vienā izstādē. Šī izstāde parāda dalībnieku skatījumu uz ceļojumiem, pieredzi un mirkļiem, kas iemūžināti dažādās Eiropas valstīs.
Kā teikts latviešu sakāmvārdā – “Ceļš ved tālāk , kur acis rāda”. Izstādes autori aicina apmeklētājus ļauties vizuālai ekspedīcijai, kurā atklājas ilgas pēc tālēm. Izstādē būs skatāmi gan pilsētas ainavas, gan ikdienas kadri, arhitektūra, kas atklāj ceļotāju skatījuma daudzveidību un fotomākslas spēku.
Izstādes atklāšanā būs iespēja tikties ar foto māksliniekiem, uzklausīt stāstus par uzņemtajiem kadriem, kā arī baudīt sirsnīgu un radošu atmosfēru.
Nāc un ļaujies ceļojumam caur atmiņām, emocijām un stāstiem!
Ieeja izstādes atklāšanā bez maksas.

Mobilizācijas portrets
2026-04-04 00:00 - 2026-05-10 23:59 | Saldus
“MOBILIZĀCIJAS PORTRETS” ir sabiedrības domu raisošs foto projekts, ko biedrība “Stāstnīca” realizē jau kopš 2024. gada. Tas ir stāsts par mūsu un mūsu līdzcilvēku iesaisti Valsts aizsardzībā. Mobilizācija viennozīmīgi ir
iesaiste un valstiski tā ir kaut kā ziedošana savas valsts labā. Tas ir laiks, zināšanas un enerģija (spēks), bet tikpat labi tās ir iecienītās sēņu vietas, sapnis par Latvijas gleznaino ainavu, liekais auduma baķis un brīvais brīdis, ko varētu veltīt ģimenei, draugiem un vaļaspriekiem.
Foto projektu īstenojām lielākoties Jaunjelgavas apkārtnē ar domu – apjaust iespējamo militārā poligona “Sēlija” klātbūtnes atspulgu vietējā sabiedrībā. Fotogrāfi: Ērika un Alvils Baltiņi (Viļaka),
Jurgita Iesalniece un Gundega Gruberte (Jaunjelgava) – tver līdzcilvēku atbildības sajūtu par valsts drošību, kas pauž apņēmību līdzdarboties un vēlmi būt par daļu no mūsu Latvijas aizsardzības.
